|  |  |  |  |
| --- | --- | --- | --- |
| Karin Ilus |  | Teie: 27.01.21 | nr ………… |
| Viljandi Kaare Kooli hoolekogu esimees |  |  |
| iluskarin@hotmail.com  |  | Meie: ….02.21 | nr ………… |

Vastus: Kesk-Kaare 17 hoone väljaarvamine üldhariduslikust kasutusest

Täname Kaare Kooli hoolekogu kooli tulevikule kaasatöötamise ja huvi tundmise eest. Kinnitame, et Viljandi haridus- ja kultuuriameti ning kooli tulevikupüüdlused – tagada Viljandi HEV lastele parim arengukeskkond - on täiesti samasuunalised.

Puutuvalt teie küsimusi märgime tausta sarnaseks mõtestamiseks, et tegu on kaasava hariduse raamistikus läbiviidavate muudatustega riigi haridusvõrgus, millele avaldab tugevat praktilist mõju kohalikul tasandil Viljandi maakonna vähenev rahvastik. Viimane oli ka toonaste üldhariduspinna vähendamise otsuste üheks aluseks.

Käesoleval ajal ning Viljandi linna haridusvõrku hinnates on amet seisukohal, et see on optimaalne ning Kaare Koolil on selles selge väärtust loov roll oma HEV erioskuste – ja võimekusega. Julgeme väita, et kooli tulevik iseseisva institutsioonina on kindel.

Täna tegutsemiskohaks oleva hoone osas kinnitame, et amet töötab selle kallal, et kool saaks tegutseda edasi samas asukohas. Eelmärgitud pingutuste kohta saame öelda, et peame läbirääkimisi nii haridusministeeriumi kui teiste partneritega maakonnas, et leida alternatiivseid lahendusi välja antud lubadusele vähendada Viljandi linnas üldhariduse tarbeks ettenähtud pinda. Siiski on läbirääkimised nii varajases faasis ja sõltumas mitmetest asjaoludest, et nende kirjeldamine praeguses vastuses oleks etteruttav ja segadust tekitav. Amet on samas optimistlik, et kõnealusele küsimusele leitakse koostöös lahendus enne vastavas otsuses märgitud tähtaega, loodetavasti 2021. aasta jooksul.

Arendusolukordades on tihe ning aja- ja asjakohane kommunikatsioon erilise tähtsusega, mistõttu teeme ettepaneku kõnealust teemat käsitleda Kaare Kooli hoolekogu järgmisel koosolekul. Koosolekust võtaksid linnavalitsuse poolt osa nii haridus- ja kultuuriameti juhataja kui valdkonna eest vastutav abilinnapea. Palume koosoleku toimumise ajast meile märku anda.

Lugupidamisega,

(allkirjastatud digitaalselt)

Jaak Raie

Haridus- ja kultuuriameti juhataja

Koopia: Viljandi volikogu hariduskomisjon